**HEI ALLE 5.-KLASSINGER!**

Når det nærmer seg adventstiden, pleier vi i Barbu menighet å invitere 5.-klassingene til **LYSVÅKEN** med aktiviteter og overnatting i Barbu kirke. Dessverre har koronaen satt en stopper for dette i år. Men vi håper å kunne arrangere det til neste år. Og da vil dere få en ny invitasjon.

**MEN!!**

Vi vil likevel gjerne treffe dere. Derfor inviterer vi til en

**ADVENTSKVELD / NYTTÅRSFEIRING**

**UTE I SKOGEN - LØRDAG 28.11.**

(Kirkeåret starter med Advent, derfor nyttårsfeiring.)

Vi møtes ved Havstad Bedehus (Nordbødalen 2) kl. 18.00. Så drar vi ut i Lysløypa og skogen ved 3. Heitjenn med bålplass og lavvo. Her blir det aktiviteter, mat, tros-opplæring og fest. Vi regner med å være tilbake ved Havstad Bedehus ca. kl. 21.30.

Skulle det bli et helt umulig vær, eller koronasituasjonen forverre seg, må vi droppe arrangementet. Dette gir vi dere beskjed om. Vi håper vi kan få til dette og vil gjøre alt for at gjeldende smittevernregler blir fulgt.

Ta med:

Godt med varme og tørre klær og fottøy for tur og opphold i skogen.

Lykt / hodelykt - Pølser med ønsket tilbehør (eller annen mat som kan grilles på bål) Drikke - Sitteunderlag - Kniv

Hvis du har lyst til å vøre med, så ta kontakt med

Jan Egil Hagli – tlf. 95911655 / jan.egil.hagli@agderkirken.no

**Påmeldingsfrist er onsdag 25.11.**

Ved påmelding trenger vi å vite:

Navn – Adresse – Skole / klasse – Foresattes navn og telefonnummer

Ev. allergier / ting vi må vite og ta hensyn til

**VI HÅPER DU HAR LYST OG MULIGHET TIL Å VÆRE MED!**

**Hilsen Barbu menighet v/**

Espen Skovli (prest) / Vibeke Marie Tobiassen (trosopplærer) /

Jan Egil Hagli (menighetsarbeider)

PS. Dette brevet blir sendt til alle barn i Barbu menighet, født i 2010 og registrert som medlemmer av Den norske Kirke. Men alle andre 5.-klassinger er selvsagt også velkommen!